Lav et referat af nedenstående tekst:

Tekst:
Slutningen af foråret og sommeren er for mange lig med udendørs samvær samt bøffer, pølser og andet på grillen. Netop nu skal man dog tænke sig ekstra grundigt om, når man tænder op. I de første 12 dage af maj faldt der blot fem millimeter nedbør på landsplan, og det er noget, der for alvor har fået risikoen for brand til at stige. - Drop tændvæske I Frederikshavn, Aalborg og Mariagerfjord kommuner er risikoen for brand i de kommende dage, ifølge brandfareindekset, der kan findes på brandfare.dk, høj. Ifølge Danske Beredskaber er der særligt tre tidspunkter i forbindelse med grill og bål, hvor der let kan opstå brand. - Det gælder, hvis du tænder forkert op, det vil sige bruger tændvæske, eller hvis du placerer din grill eller bålfad for tæt på brændbart materiale. Og så er der topscoreren, at du ikke får slukket kulrester og aske ordentligt bagefter, siger Bjarne Nigaard, sekretariatschef hos Danske Beredskaber og fortsætter: - Det kan tage over et døgn, før aske og kulrester er helt kolde og fri for gløder. Vent derfor med at smide asken ud, til det med sikkerhed er slukket helt, lyder opfordringen, inden sekretariatschefen slår fast med syvtommer søm, at han helt fraråder folk at bruge tændvæske. Brandvæsenet rykkede i 2022 ud til 243 brande på landsplan grundet uforsigtig brug af grill og bål. Aske, der bliver smidt væk efter bål og især grill, er den helt store synder, der tegner sig for næsten 70 procent af de formodede årsager til brandene.

Referat:
En tør maj betyder, at man skal være ekstra påpasselig, når man starter grillen.